CELEX: 32011R1248
Language: sk
Date: 2011-11-29 00:00:00
Title: Vykonávacie nariadenie Komisie (EÚ) č. 1248/2011 z  29. novembra 2011 o zatriedení určitého tovaru do kombinovanej nomenklatúry

2.12.2011   
            
            
               SK
            
            
               Úradný vestník Európskej únie
            
            
               L 319/37
            
         VYKONÁVACIE NARIADENIE KOMISIE (EÚ) č. 1248/2011
   z 29. novembra 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno podľa článku 12 ods. 6 nariadenia (EHS) č. 2913/92 naďalej odvolávať počas troch mesiacov.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. novembra 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Zariadenie na použitie vo výťahoch, s rozmermi približne 83 × 70 × 30 cm a hmotnosťou 418 kg (tzv. bezprevodové ťažné zariadenie) tvorí:
                  
                              —
                           
                           
                              synchrónny elektromotor s permanentnými magnetmi s výkonom 3,4 kW,
                           
                        
                              —
                           
                           
                              navijak na hriadeli motora,
                           
                        
                              —
                           
                           
                              brzdový systém a
                           
                        
                              —
                           
                           
                              generátor signálu na určenie správnej polohy káblov (monitorovací bezpečnostný systém).
                           
                        Zariadenie je nainštalované vo výťahovej šachte na zdvíhanie a spúšťanie kabíny.
               
               
                  8425 31 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 písm. a) k triede XVI a znením číselných znakov KN 8425 a 8425 31 00.
                  Zariadenie pozostáva z elektromotora a navijaka na hriadeli motora. Vzhľadom na jeho charakteristické vlastnosti sa má považovať za navijak položky 8425.
                  Prítomnosť brzdového systému alebo neprítomnosť kábla alebo pásu nevylučuje zatriedenie ako navijak (pozri aj klasifikačné stanovisko HS 8425.31/1). Prítomnosť monitorovacieho bezpečnostného systému nemení charakteristické vlastnosti navijaka.
                  Zatriedenie ako časť alebo súčasť výťahu pod položku 8431 je preto vylúčené.
                  Zariadenie sa preto má zatriediť do číselného znaku KN 8425 31 00 ako navijak poháňaný elektromotorom.